
REPUBLIKA HRVATSKA
KOPRIVNIČKO-KRIŽEVAČKA ŽUPANIJA
                 OPĆINA HLEBINE
                OPĆINSKO VIJEĆE 

[bookmark: _Hlk166059162]KLASA: 024-02/26-01/01
URBROJ: 2137-7-26-2
Hlebine, 23. ožujka 2026.

Z A P I S N I K

	sa 6. sjednice Općinskog vijeća Općine Hlebine,  održane dana 23. ožujka 2026. godine u zgradi Općine Hlebine, Trg Ivana Generalića 1, s početkom u 16:00 sati.
	Sjednica je sazvana sazivom KLASA: 024-02/26-01/01, URBROJ: 2137-7-26-1, od  16. ožujka 2026. godine.
	Sjednicu Općinskog vijeća Općine Hlebine otvara predsjednik Općinskog vijeća Općine Hlebine. Pozdravlja sve prisutne. 
	Nakon izvršene prozivke, konstatira da sjednici  prisustvuje 7 članova  Općinskog vijeća.

PRISUTNI:							     ODSUTNI:    

1.	Andjelko Belec, 						1. Davor Čajkulić – ispričan, 		
[bookmark: _GoBack]2.	Zvonko Trtanj, 							2. Matija Imbriovčan	
3.	Radmila Kolarek, 
4.	Milan Horvat, 
5.	Magdalena Štrfiček, 
6.	Marija Zlatar,
7. 	Zlatko Vuljak, 

OSTALI PRISUTNI: 
1. Božica Trnski – općinska načelnica, 
2. Viktorija Kikovski - pročelnica, 
3. Slobodanka Sekulić – komunalno-poljoprivredni redar, 
4. Đurđica Kovaček - zapisničar, 

	Predsjednik: Pozdravljam sve prisutne članove Općinskog vijeća, općinsku načelnicu, pročelnika i službenice.  
	Dajem na glasovanje zapisnik sa 5. sjednice. Da li ima nadopuna?  Ako nema molim da podizanjem ruke prihvatimo zapisnik sa 5 sjednice. Tko je za prihvaćanje zapisnika?

Utvrđujem da je Zapisnik sa 5. sjednice prihvaćen jednoglasno sa 7 glasova „za“ (7 nazočnih). 

U materijalima za sjednicu primili se prijedlog Dnevnog reda za 6. sjednicu.  Da li ima nadopune Dnevnog reda. Obzirom da nema dajem Dnevni red sa predloženim točkama na usvajanje. Tko je za, protiv, suzdržan. 

(nakon glasovanja) 

Utvrđujem da je dnevni red prihvaćen jednoglasno i glasi: 

D n e v n i    r e d :   

1. [bookmark: _Hlk225426558][bookmark: _Hlk166059140]Godišnji provedbeni plan unapređenja zaštite od požara za područje Općine Hlebine za 2026. godinu, 
2. Izvješće o primjeni agrotehničkih mjera u poljoprivredi, mjerama za uređivanje i održavanje poljoprivrednih rudina i mjerama zaštite od požara na poljoprivrednom zemljištu na području Općine Hlebine za 2025. godinu, 
3. Izvješće o provedbi izobrazno-informativnih aktivnosti u svezi gospodarenja otpadom na području Općine Hlebine u 2025. godini,
4. [bookmark: _Hlk225427073]Izvješće o izvršenju Plana djelovanja Općine Hlebine u području prirodnih nepogoda za 2025. godinu,
5. Izvješće o stanju zaštite od požara i provedbe Godišnjeg provedbenog plana unapređenja zaštite od požara na području Općine Hlebine za 2025. godinu, 
6. [bookmark: _Hlk225427267]Odluka o subvenciji korištenja obnovljivih izvora energije u kućanstvima na području Općine  Hlebine za 2026. godinu,
7. Program mjera – Stambeno zbrinjavanje mladih na području Općine Hlebine uz 2026. godini,
8. Razno

TOČKA 1.

GODIŠNJI PROVEDBENI PLAN UNAPREĐENJA ZAŠTITE OD POŽARA 
ZA PODRUČJE OPĆINE HLEBINE ZA 2026. GODINU

Predsjednik: Molim gđu Kovaček da obrazlaži godišnji provedbeni plan. 

Đurđica Kovaček: U materijalima za sjednicu prilili ste provedbeni plan unapređenja zašite od požara na području Općine Hlebine za 2026. godinu. Na temelju članka 13. stavka 4. Zakona o zaštiti od požara, a temeljem Godišnjeg provedbenog plana unapređenja zaštite od požara za područje Koprivničko–križevačke županije za 2026. godinu donosi se Izvješće o stanju zaštite od požara i provedbe godišnjeg provedbenog plana unapređenja zaštite od požara na području Općine Hlebine za 2024. godinu u cilju unapređenja zaštite od požara na području Općine Hlebine donosi se Godišnji provedbeni plan unapređenja zaštite od požara za 2026. godinu.  Jedinice lokalne samouprave dužne su imati usvojene procjene ugroženosti od požara i planove zaštite od požara u skladu s člankom 13. Zakona o zaštiti od požara, Predstavnička tijela jedinica lokalne samouprave dužna su kontinuirano ažurirati akte sa sadržanim potrebnim mjerama za uređivanje i održavanje poljoprivrednih rudina, sukladno odredbama članka 12. Zakona o poljoprivrednom zemljištu, Sukladno izračunu o potrebnom broju vatrogasaca iz Procjene ugroženosti od požara i tehnološke eksplozije te Plana zaštite od požara Općine Hlebine potrebno je osigurati potreban broj operativnih vatrogasaca, Jedinice lokalne samouprave dužne su omogućiti nesmetano obavljanje inspekcijskog nadzora od strana Službe civilne zaštite Koprivnica – Odjel inspekcije te postupiti po zahtjevima i naredbama inspektora, Jedinice lokalne samouprave dužne su osigurati opremanje vatrogasnih postrojbi sukladno Pravilniku o minimumu tehničke opreme i sredstva vatrogasnih postrojbi), Pravilniku o minimumu  opreme i sredstva za rad određenih vatrogasnih postrojbi dobrovoljnih vatrogasnih društva Pravilniku o tehničkim zahtjevima za zaštitu i drugu osobnu opremu koju pripadnici vatrogasne postrojbe koriste prilikom vatrogasne intervencije, odnosno temeljem važećih procjena ugroženosti od požara i tehnološke eksplozije te planova zaštite od požara Koprivničko – križevačke županije, gradova i općina, Temeljem važećih procjena ugroženosti od požara i planova zaštite od požara Koprivničko – križevačke županije te jedinica lokalne samouprave, potrebno je utvrditi uvjete, ustroj i način korištenja teške građevinske mehanizacije za eventualnu žurnu izradu prosjeka i probijanja protupožarnih putova radi zaustavljanja širenja šumskog požara, kao i pravne osobe zadužene za ostale oblike logističke potpore kod složenijih vatrogasnih intervencija. Popis pravnim osoba s pregledom raspoložive teške građevinske mehanizacije te ostalih oblika logističke potpore s razrađenim planom aktiviranja, potrebno je dostaviti županijskom vatrogasnom zapovjedniku, Od distributera vode na području Jedinice lokalne samouprave tražiti redovito provođenje ažuriranja podataka o javnoj hidrantskoj mreži (položaj i ispravnost hidranata), redovito provođenje geodetskog snimanja vanjskih hidranata, ucrtavanje lokacija hidranata kao i segmenata naselja na odgovarajuće karte te dostavu istih na korištenje središnjim vatrogasnim postrojbama. 

Predsjednik: Da li ima pitanja. Obzirom da nema dajem ste Godišnji provedbeni plan unapređenja zašite od požara Općine Hlebine za 2026. godinu na usvajanje. Tko je za, protiv, suzdržan?

(nakon glasovanja)

Utvrđujem da je Općinsko vijeće Općine Hlebine jednoglasno sa 7 glasova (7 nazočnih) donijelo 
GODIŠNJI PROVEDBENI PLAN UNAPREĐENJA ZAŠTITE OD POŽARA 
NA PODRUČJU OPĆINE HLEBINE ZA 2026. GODINU

(Godišnji provedbeni plan prilaže se Zapisniku i čini njegov sastavni dio).

TOČKA 2. 

IZVJEŠĆE O PRIMJENI AGROTEHNIČKIH MJERA U POLJOPRIVREDI, MJERAMA ZA UREĐIVANJE I ODRŽAVANJE POLJOPRIVREDNIH RUDINA I MJERAMA ZAŠTITE OD POŽARA NA POLJOPRIVREDNOM ZEMLJIŠTU NA PODRUČJU OPĆINE HLEBINE ZA 2025. GODINU

Predsjednik: U materijalima za sjednicu primili ste Izvješće o primjeni agrotehničkih mjera u poljoprivredi, mjerama za uređivanje i održavanje poljoprivrednih rudina i mjerama zaštite od požara na poljoprivrednom zemljištu na području Općine Hlebine za 2025. godinu. Molim gđu Kovaček da pročita izvješće. 

	Đurđica Kovaček: Na temelju Zakona o poljoprivrednom zemljištu ministar poljoprivrede donio je Pravilnik o agrotehničkim mjerama. Sukladno navedenom u obvezi smo  postupiti u skladu sa Pravilnikom odnosno donijeti Odluku o agrotehničkim mjerama i mjerama za uređenje i održavanje rudina te mjerama zaštite od požara na poljoprivrednom zemljištu na području Općine Hlebine. Navedenom Odlukom propisuju se agrotehničke mjere koje moraju provoditi vlasnici i posjednici poljoprivrednog zemljišta prilikom obrade poljoprivrednog zemljišta kako se ne bi umanjila njegova bonitetna vrijednost, mjere za uređivanje i održavanje poljoprivrednih rudina te mjere zaštite od požara na poljoprivrednom zemljištu na području općine Hlebine.

	Predsjednik: Da li se netko javlja za riječ? Da li ima pitanja? Obzirom da ne dajem  Izvješće o primjeni agrotehničkih mjera u poljoprivredi, mjerama za uređivanje i održavanje poljoprivrednih rudina i mjerama zaštite od požara na poljoprivrednom zemljištu na području Općine Hlebine za 2025. godinu na usvajanje. Tko je za, protiv, suzdržan?

	(nakon glasovanja)

	Utvrđujem da je Općinsko vijeće Općine Hlebine jednoglasno sa 7 glasova „za“ (7 nazočnih) donijelo

ZAKLJUČAK

o prihvaćanju Izvješća o primjeni agrotehničkih mjera u poljoprivredi, mjerama za uređivanje i održavanje poljoprivrednih rudina i mjerama zaštite od požara na poljoprivrednom zemljištu na području Općine Hlebine za 2025. godinu.

	(Zaključak sa Izvješćem prilaže se Zapisniku i čini njegov sastavni dio).

TOČKA 3. 

IZVJEŠĆE O PROVEDBI IZOBRAZNO-INFORMATIVNIH AKTIVNOSTI U SVEZI GOSPODARENJA OTPADOM NA PODRUČJU OPĆINE HLEBINE U 2025. GODINI

Predsjednik: U materijalima za sjednicu primili ste Izvješće o provedbi izobrazno-informativnih aktivnosti u svezi gospodarenja otpadom na području Općine Hlebine za 2025. godinu. Molim gđu Kovaček da pročita izvješće. 

Đurđica Kovaček: Na temelju članka 114. Zakona o gospodarenju otpadom  JLS dužna je o svom trošku, na odgovarajući način osigurati godišnje provedbu informativnih aktivnosti u svezi gospodarenja otpadom na svojem području, a osobito najmanje jednu javnu tribinu, te informativne publikacije o gospodarenju otpadom, a isto tako dužna je u sklopu mrežne stranice uspostaviti i ažurno održavati mrežne stranice sa svim bitnim informacijama o gospodarenju otpadom na svojem području. 
	Tvrtka Drava Kom d.o.o., koja je davatelj javne usluge sakupljanja miješanog komunalnog otpada na području Općine Hlebine svim korisnicima podijelila je uputu za postupanje s otpadom te je korisnicima na kućne adrese dva puta dostavljen raspored odvoza otpada za 2025. godinu. 
Što se tiče izobrazno-informativnih aktivnosti davatelj javne usluge u suradnji sa Općinom Hlebine u drugoj polovici 2025. godine održala je edukaciju djece u Područnoj školi Hlebine pod nazivom „Odvojati otpad lako je i jednostavno“   - edukativno predavanje o razvrstavanju različitih vrsta otpada. Učenici su naučili kako i na koji način pravilno razvrstavati otpad, razliku između otpada i smeća itd…
Korisnici su također informirani putem mrežnim stranica tvrtke Drava Kom-a info@drava-kom.hr i putem mrežnih stranica Općine Hlebine www.hlebine.hr kako pravilno gospodariti otpadom.
Hrvatska savjetodavna služba provodi edukacijske programe za poljoprivrednike. Dio programa odnosi se na način zbrinjavanja ambalaže pesticida. U 2025. godini održano je jedno  predavanje. 

Predsjednik: Da li ima pitanja ili se netko javlja za riječ?  Obzirom da ne dajem Izvješće o provedbi izobrazno-informativnih aktivnosti u svezi gospodarenja otpadom na području Općine Hlebine za 2025. godinu na usvajanje. Tko je za, protiv, suzdržan?

(nakon glasovanja)

Utvrđujem da je Općinsko vijeće Općine Hlebine jednoglasno sa 7 glasova „za“ (7 nazočnih) donijelo 

ZAKLJUČAK
o provedbi izobrazno-informativnih aktivnosti u svezi gospodarenja otpadom
na području Općine Hlebine u 2025. godini

(Zaključak sa Izvješćem prilaže se Zapisniku i čini njegov sastavni dio).


TOČKA 4.

IZVJEŠĆE O IZVRŠENJU PLANA DJELOVANJA OPĆINE HLEBINE U PODRUČJU PRIRODNIH NEPOGODA ZA 2025. GODINU

Predsjednik: Molim gđu Kovaček da u ime predlagatelja podnese izvješće. 

	Đurđica Kovaček: Temeljem članka 17. Zakona o ublažavanju i uklanjanju posljedica prirodnih nepogoda izvršno tijelo jedinice lokalne i područne (regionalne) samouprave podnosi predstavničkom tijelu jedinice lokalne i područne (regionalne) samouprave do 31. ožujka tekuće godine, izvješće o izvršenju plana djelovanja za proteklu kalendarsku godinu. U materijalima za sjednicu primili ste Izvješće. Izvješće obuhvaća prirodne nepogode, popis mjera i nositelja u slučaju nastajanja prirodnih nepogoda na području Općine, izvore sredstava pomoći za ublažavanje i djelomično uklanjanje posljedica prirodnih nepogoda, proglašenje prirodne nepogode, procjenu osiguranja opreme i drugih sredstava za zaštitu i spašavanje imovine, gospodarskih funkcija i stradanja stanovništva, mjere i suradnju s nadležnim tijelima, povjerenstvo za procjenu šteta od elementarnih nepogoda, agrotehničke mjere, mjere civilne zaštite, mjere zaštite od požara, mjere od poplava, osiguranje usjeva, životinja i biljaka i zaključak.

Predsjednik: Da li ima pitanja? Obzirom da nema dajem Izvješće  na usvajanje. Tko je za, protiv, suzdržan?

	(nakon glasovanja)

	Utvrđujem da je Općinsko vijeće Općine Hlebine jednoglasno sa 7 glasova „za“ (7 nazočnih) donijelo  

ZAKLJUČAK
o prihvaćanju Izvješća o izvršenju Plana djelovanja Općine Hlebine 
u području prirodnih nepogoda za 2025. godinu. 

	(Zaključak se prilaže Zapisniku i čini njegov sastavni dio).

TOČKA 5.

IZVJEŠĆE O STANJU ZAŠTITE OD POŽARA I PROVEDBE GODIŠNJEG PROVEDBENOG PLANA UNAPREĐENJA ZAŠTITE OD POŽARA NA PODRUČJU OPĆINE HLEBINE ZA 2025. GODINU

Predsjednik: Molim gđu Kovaček da podnese izvješće. 

Đurđica Kovaček: U materijalima za sjednicu primili ste Izvješće o stanju zaštite od požara i provedbe godišnjeg provedbenog plana unapređenja zaštite od požara na području Općine Hlebine za 2023. godinu. Zaštita od požara uređena je Zakonom o zaštiti od požara  i predstavlja sustav koji se sastoji od planiranja, propisivanja i provođenja kao i financiranja mjera zaštite od požara te ustrojavanja subjekata koji provode zaštitu od požara. Zaštitu od požara provode, osim fizičkih i pravnih osoba, i pravne osobe i udruge koje obavljaju vatrogasnu djelatnost i djelatnost civilne zaštite kao i jedinice lokalne te područne (regionalne) samouprave. Svaka fizička i pravna osoba, tijelo državne vlasti te jedinica lokalne i područne (regionalne) samouprave dužni su djelovati na način kojim ne mogu izazvati požar. Jedinice lokalne i područne (regionalne) samouprave, temeljem članka 13. stavka 1. Zakona, donose Plan zaštite od požara za svoje područje na temelju Procjene ugroženosti od požara, po prethodno pribavljenom mišljenju nadležne policijske uprave i vatrogasne zajednice. Planom zaštite od požara općine i gradovi definiraju subjekte odgovorne za provođenje vatrogasne djelatnosti.
Jedinice lokalne i područne (regionalne) samouprave na temelju Procjene ugroženosti donose Godišnji provedbeni plan unapređenja zaštite od požara za svoje područje za čiju provedbu će osigurati financijska sredstva. Godišnji provedbeni planovi unapređenja zaštite od požara gradova i općina donose se na temelju godišnjeg provedbenog plana unapređenja zaštite od požara Županije.
Sukladno članku 13. stavak 8. Zakona, predstavničko tijelo jedinice lokalne samouprave jednom godišnje razmatra Izvješće o stanju zaštite od požara na svom području i stanju provedbe Godišnjeg provedbenog plana unaprjeđenja zaštite od požara. Općina Hlebine sukladno stvarno nastalim promjenama i potrebama usklađuje Procjenu ugroženosti od požara i tehnološke eksplozije te Plan zaštite od požara u skladu s člankom 13. Zakona o zaštiti od požara („Narodne novine“, broj 92/10. i 114/22) i člankom 5. Pravilnika o planu zaštite od požara („Narodne novine“, broj 51/12) s novonastalim uvjetima. Općinsko vijeće Općine Hlebine usvojilo je Procjenu ugroženosti od požara i tehnološke eksplozije te Plan zaštite od požara 2023. godine.  Općinsko vijeće Općine Hlebine donijelo je Odluku o agrotehničkim mjerama i mjerama za uređenje i održavanje rudina te mjerama zaštite od požara na poljoprivrednom zemljištu na području Općine Hlebine (“Službeni glasnik Koprivničko – križevačke županije” broj 6/20) te Odluku o izmjenama Odluke o agrotehničkim mjerama i mjerama za uređivanje i održavanje rudina te mjerama zaštite od požara na poljoprivredom zemljištu na području Općine Hlebine (“Službeni glasnik Koprivničko – križevačke županije” broj 18/23).  Vatrogasna zajednica Općine Hlebine i Koprivnički Bregi sa dobrovoljnim vatrogasnim društvima s područja Općine Hlebine, a sukladno izračunu o potrebnom broju vatrogasaca iz Procjene ugroženosti od požara i tehnološke eksplozije i Plana zaštite od požara Općine Hlebine osigurava i održava potreban broj operativnih vatrogasaca s važećim liječničkim potvrdama te ih kontinuirano osposobljava i obučava za različite specijalnosti u vatrogastvu. Općina Hlebine s Vatrogasnom zajednicom Hlebine i Koprivnički Bregi sukladno potrebama putem medija obavještava stanovništvo o opasnostima nastanka i izbijanja požara. Općina Hlebine omogućuje nesmetano obavljanje inspekcijskog nadzora od strane inspektora Područnog ureda civilne zaštite Varaždin – Službe civilne zaštite Koprivnica (Odjel inspekcije) te postupa po zahtjevima i naredbama inspektora u području zaštite od požara. Vatrogasna zajednica Općine Hlebine i pripadajuća dobrovoljna vatrogasna društva opremljeni su sukladno Pravilniku o minimumu tehničke opreme i sredstava vatrogasnih postrojbi (“Narodne novine” broj 43/95, 106/99, 91/02. i 125/19), Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društva (“Narodne novine” broj 91/02. i 125/19), Pravilniku o tehničkim zahtjevima za zaštitnu i drugu osobnu opremu koju pripadnici vatrogasne postrojbe koriste prilikom vatrogasne intervencije (“Narodne novine” broj 31/11. i 125/19), odnosno temeljem Procjene ugroženosti od požara i tehnološke eksplozije i Plana zaštite od požara Općine Hlebine (opremanje nadzire zapovjedništvo Vatrogasne zajednice Koprivničko-križevačke županije putem stručnog nadzora).

Predsjednik: Da li ima pitanja. Obzirom da nema dajem ste Izvješće o stanju zaštite od požara i provedbe godišnjeg provedbenog plana unapređenja zaštite od požara na području Općine Hlebine za 2025. godinu na usvajanje. Tko je za, protiv, suzdržan?

(nakon glasovanja)

Utvrđujem da je Općinsko vijeće Općine Hlebine jednoglasno sa 7 glasova (7 nazočnih) donijelo 

Izvješće o stanju zaštite od požara i provedbe godišnjeg provedbenog plana unapređenja zaštite od požara na području Općine Hlebine za 2025. godinu

(Izvješće se prilaže Zapisniku i čini njegov sastavni dio)


TOČKA 6.

ODLUKA O SUBVENCIJI KORIŠTENJA OBNOVLJIVIH IZVORA ENERGIJE U KUĆANSTVIMA NA PODRUČJU OPĆINE  HLEBINE ZA 2026. GODINU

Predsjednik: Dajem riječ Općinskoj načelnici. 

Općinska načelnica: Odlukom o subvenciji korištenja obnovljivih izvora energije u kućanstvima na području Općine  kojom se utvrđuju se uvjeti i načini za ostvarivanje prava na subvenciju korištenja  obnovljivih izvora energije u kućanstvima na području Općine Hlebine.  Subvencija se dodjeljuje se fizičkim osobama za nabavu i  ugradnju fotonaponskih elektrana za proizvodnju električne energije za vlastite potrebe. Subvencija će se dodijeliti u visini do 40% troškova s PDV-om za podnositelje zahtjeva koji nisu u  sustavu PDV-a, odnosno do 40% bez PDV-a za podnositelje zahtjeva koji su u sustavu PDV-a, a najviše u  iznosu do 1.000,00 eura na postavljene solarne elektrane na kućanstvima s područja Općine Hlebine.   Financijska sredstva  za provođenje ove Odluke osigurana su u Proračunu Općine Hlebine u iznosu od 5.000,00 eura. a ukoliko se pokaže potreba izmjenama i dopunama Proračuna za 2026. godine povećat će se iznos stavke. 

	Predsjednik: Da li se netko javlja za riječ? Da li ima pitanja? Obzirom da ne dajem  prijedlog Odluke o subvenciji korištenja obnovljivih izvora energije u kućanstvima na području Općine  Hlebine, na usvajanje. Tko je za, protiv, suzdržan?

	(nakon glasovanja)

	Utvrđujem da je Općinsko vijeće Općine Hlebine jednoglasno sa 7 glasova „za“ (7 nazočnih) donijelo

ODLUKU
o subvenciji korištenja obnovljivih izvora energije u kućanstvima na području Općine  Hlebine

	(Odluka se prilaže Zapisniku i čini njegov sastavni dio). 


TOČKA 7.

PROGRAM MJERA – STAMBENO ZBRINJAVANJE MLADIH NA PODRUČJU OPĆINE HLEBINE UZ 2026. GODINI

Predsjednik: Dajem riječ općinskoj načelnici. 

Pročelnik: Već niz godina Općina iz Proračuna sufinancira mladim kupnju kuća, energetsku obnovu kuća, gradnju kuća. U predmetnom slučaju je potrebno donijeti novi akt koji će se primjenjivati za proračunsku 2026. godinu. Cilj je novog Programa mjera za poticanje rješavanja stambenog pitanja mladih (do 45)  godine starosti na području Općine Hlebine u 2026. godini urediti način, postupak i ostvarivanje sufinanciranja iz proračunskih sredstava Općine Hlebine, a u cilju stambenog zbrinjavanja mladog stanovništva na području Općine Hlebine. Svrha je novog Programa mjera za poticanje rješavanja stambenog pitanja mladih na području Općine Hlebine u 2026. godini omogućiti raspisivanje Javnog poziva za ostvarivanja prava iz predmetnog Programa te provođenje kvalitetnog i efikasnog prikupljanja prijava zainteresiranih subjekata koji bi stanovanjem pridonijeli demografskom kretanju na području Općine Hlebine. U svrhu provođenja akta u Proračunu Općine Hlebine za 2026. godinu su osigurana sredstva od 16.000,00 eura koje se namjeravaju iskoristiti za svrhu razvoja stanovanja, naravno ako će se i tu ukazati potreba za povećanjem stavke ići će se na povećanje. 

[bookmark: _Hlk225502588]Predsjednik: Da li ima pitanja. Obzirom da ne dajem Program mjera za poticanja rješavanja stambenog pitanja mladih na području Općine Hlebine u 2026. godini na usvajanje. Tko je za, protiv, suzdržan?

(nakon glasovanja)

Utvrđujem da je Općinsko vijeće Općine Hlebine jednoglasno sa 7 glasova (7 nazočnih) donijelo 

PROGRAM MJERA ZA POTICANJE RJEŠAVANJA STAMBENOG PITANJA MLADIH 
NA PODRUČJU OPĆINE HLEBINE U 2026. GODINI

(Program se prilaže Zapisniku i čini njegov sastavni dio)

TOČKA 8.

RAZNO

Općinska načelnica: Općinsko vijeće Općine Hlebine donijelo je Odluku o određivanju koeficijenata za obračun plaće službenika i namještenika u Jedinstvenom upravnom odjelu Općine Hlebine. Izmjena navedene Odluke usvojena je na 5. sjednici održanoj 16. prosinca 2025. godine, a odnosilo se na povećanje koeficijenta pročelnika Jedinstvenog upravnog odjela Općine Hlebine. Predloženim Općinskog vijeću povećanje koeficijenata za obračun plaća službenika i namještenika u Općini Hlebine sukladno potrebama stabilnog i učinkovitog funkcioniranja lokalne uprave, kao i povećanju minimalne bruto plaće u Republici Hrvatskoj za 2026. godinu. Prijedlogom povećanja koeficijenata plaće službenika i namještenika u JUO Općine Hlebine povećale bi se za 100,00 eura neto. Pročelnik Jedinstvenog upravnog odjela 2,70, administrativni referent 2,15, referent za računovodstvene poslove 2,10, referent - komunalni redar 2,00 i komunalni radnik 1,85.

Predsjednik: Da li ima pitanja. Obzirom da ne dajem Prijedlog Odluke o izmjeni Odluke o koeficijentima za obračun plaća službenika i namještenika u Jedinstvenom upravnom odjelu Općine Hlebine na usvajanje. Tko je za, protiv, suzdržan?

(nakon glasovanja)

Utvrđujem da je Općinsko vijeće Općine Hlebine jednoglasno sa 7 glasova (7 nazočnih) donijelo 

Odluku o izmjeni Odluke o koeficijentima za obračun plaća službenika i namještenika
u Jedinstvenom upravnom odjelu Općine Hlebine

	(Odluka se prilaže Zapisniku i čini njego sastavni dio.)


Općinska načelnica: Uobičajena je praksa da izvjestim o aktivnosti koje su provedbene od posljednje sjednice koja je održana 15. prosinca 2025. godine. U prošloj godini završili smo asfaltiranje Ulice Stjepana Radića i izgradnju ceste u ulici Matije Gupca pa sve do Komatnice. Podijeljena je božićnica, a sada je u tijeku poziv za podjelu uskrsnica obiteljima čija su primanja manja od 600,00 eura, a stariji su od 55 godina. U cijelosti smo isplatiti sredstva DVD-u Hlebine za redovan rad i kupnju vozila, odnosno puno više nego je zakonom propisano. Temeljem raspisanog javnog poziva sklopljen je ugovor o financiranju potreba u kulturi, a u tijeku je poziv za dostavu prijava za tri programa (sufinanciranje manifestacija, sport i socijalno-humanitarne djelatnosti). I dalje smo partner na projektu „Stižem po tebe, nisi sam“ koji omogućava starijim i bolesnim osobama prijevoz iz Hlebina u Koprivnicu i obratno. Održana je radionica obrtničke komore „Obr(a)ti se“ gdje su se okupili postojeći obrtnici, ali i budući koji tek planiraju zakoračiti u svijet obrtništva. Izvšene su tri prijave na javne pozive za financiranje programa. Na LAG za izgradnju ograde groblje te na MRRFEU za asfaltiranje preostalih dionica u ulici Matije Gupca i dio Josipa bana Jelačića (Kuščarovec) i prijava za izgradnju parkirališta kod crkve. 
Proveden je postupak nabave za deratizaciju i dezinsekciju, održavanje javne rasvjete na području Općine Hlebine, a u tijeku je i priprema javnog poziva za održavanje nerazvrstanih cesta na području Općine Hlebine tj. šljunčanje. 

Predsjednik: Da li ima pitanja ili se netko javlja za riječ? Obzirom da ne zaključujem sjednicu Općinskog vijeća Općine Hlebine.

	Sjednica Općinskog vijeća Općine Hlebine završena je u 16:45 sati. 


    Zapisničar:									      	 Predsjednik:
Đurđica Kovaček								     	Anđelko Belec

